પાકિસ્તાની સેનાની તરફથી ‘શાંતિ પ્રસ્તાવ’ના નવા પેંતરા પર સેના પ્રમુખ જનરલ બિપિન રાવતે કહ્યું છે કે જો પાકિસ્તાન વાતચીત કરવા માંગે છે તો પહેલાં આતંકવાદ રોકો. જનરલ રાવતે કહ્યું કે પહેલાં તેમને (પાકિસ્તાન) તરફથી થવી જોઇએ. તેમને આતંકવાદ રોકવાનો છે, જો તેઓ આતંકવાદ રોકશે તો અમે (ભારતીય સેના) પણ નીરજ ચોપડા બનીશું. આપને જણાવી દઇએ કે તાજેતરમાં થયેલા એશિયન ગેમ્સમાં ભારતના નીરજ ચોપડાએ જેવલિન થ્રોમાં ગોલ્ડ મેડલ જીત્યો હતો, જ્યારે પાકિસ્તાનને બ્રોન્ઝ મળ્યો હતો. ચોપડાએ ત્યારે ખેલ ભાવનાનો પરિચય આપતા આગળ વધી બ્રોન્ઝ જીતનાર પાકિસ્તાની ખેલાડી સાથે હાથ મિલાવ્યો હતો.